Leonas Kadžiulis

Leonas Kadžiulis (1926 m. birželio 27 d. Vėželiuose, Skapiškio valsčiuje – 2014 m. birželio 12 d. Akademijoje, Kėdainių rajono savivaldybėje)Leonas Kadžiulis. Visuotinė lietuvių enciklopedija. 2018-06-27. Nuoroda tikrinta 2025-12-13. – Lietuvos agronomas, vienas iš žolininkystės mokslo Lietuvoje kūrėjų.

 Biografija 
Mokėsi Vainiškių pradžios mokykloje, 1943 m. baigė Kupiškio gimnaziją. Dirbo Roblių pradžios mokyklos vedėju. 1945–1950 m. studijavo Lietuvos žemės ūkio akademijos Agronomijos fakultete.

1950–1956 m. dirbo Dotnuvos bandymų stotyje, 1956–2001 m. Žemdirbystės institute, 1962–1990 m. Žolininkystės skyriaus vedėjas, nuo 1976 m. profesorius. 1972 m. žemės ūkio mokslų daktaras.http://www.mokslas.mii.lt/mokslas/SRITYS/duom00.php?pav=K&sritis=B 

Nuo 1985 m. LSSR mokslų akademijos narys korespondentas. 1991–1999 m. Lietuvos mokslo tarybos narys, 1994–1999 m. pirmininkas, nuo 2000 m. ekspertas.http://www.lmt.lt/lt/apie-taryba/tarybos-kadencijos.html  1992 m.
Bronislovo Lubio Vyriausybėje – ministras be portfelio, atsakingas už mokslą ir studijas.http://www3.lrs.lt/pls/inter3/dokpaieska.showdoc_l?p_id=1605 Nuo 2006 m. birželio mėn. profesorius emeritas. 

 Mokslinė veikla 
Mokslinių tyrimų sritis – daugiamečių žolių auginimas ir ganyklų naudojimas.

 Bibliografija 
 Žieminis rapsas. – Vilnius: Valstybinė politinės ir mokslinės literatūros leidykla, 1953. – 43 p.
 Dobilai / Leonas Kadžiulis, Henrikas Černiauskas. – Vilnius, 1958. – 122 p.
 Pašarinės žolės, pievos ir ganyklos (su kitais), 1958 m.
 Venkime klaidų įrengdami ir naudodami kultūrines ganyklas. – Vilnius, 1960. – 44 p.
 Aptvarinis ganymas kultūrinėje ganykloje. – Vilnius, 1964. – 36 p.
 Pievos ir ganyklos / Juozas Tonkūnas, Leonas Kadžiulis. – Vilnius: Mintis, 1966. – 295 p.: iliustr.
 Daugiamečių žolių auginimas pašarui. – Vilnius, 1972. – 272 p., rusų kalba 1977 m.
 Pievos ir ganyklos / Juozas Tonkūnas, Leonas Kadžiulis. – 2-asis leidimas. – Vilnius: Mokslas, 1977. – 304 p.: iliustr.

 Įvertinimas 
 1974 m. LSSR valstybinė premija
 1976 m. SSRS valstybinė premija (su kitais)
 1976 m. LTSR nusipelnęs mokslo veikėjas
 1998 m. DLK Gedimino 5 laipsnio ordinashttp://www3.lrs.lt/pls/inter3/dokpaieska.showdoc_l?p_id=59552

 Šaltiniai 

Kategorija:LTSR valstybinės premijos laureatai
Kategorija:Lietuvos mokslų akademijos nariai korespondentai
Kategorija:Lietuvos mokslo tarybos nariai
Kategorija:Lietuvos žemės ūkio teoretikai
Kategorija:Lietuvos agronomai
Kategorija:Lietuvos ministrai be portfelio